Η ταινία ***Η Ευνοούμενη*** (πρωτότυπος τίτλος: ***The Favourite***) είναι δραματική κομεντί εποχής παραγωγής 2018 σε σκηνοθεσία Γιώργου Λάνθιμου. Πρωταγωνιστούν οι: Ολίβια Κόλμαν, στο ρόλο της Βασίλισσας Άννας της Μεγάλης Βρετανίας, Ρέιτσελ Βάις στο ρόλο της δούκισσας του Μάρλμπορο Σάρα Τσώρτσιλ και Έμμα Στόουν στο ρόλο της Άμπιγκεϊλ Χιλ, εξαδέλφης κι αντίζηλου της Σάρα. Η ταινία πραγματεύεται τα γεγονότα που είχαν ως αποτέλεσμα την καθαίρεση της Σάρα Τσώρτσιλ από τα δικαιώματά της ως πρώτης κυρίας της αυλής της βασίλισσας και την αντικατάστασή της από την ξαδέλφη της Άμπιγκεϊλ Χιλ. Το σενάριο της ταινίας γράφτηκε από τους Ντέμπορα Ντέιβις και Τόνι ΜακΝάμαρα. 

Η ταινία έκανε παγκόσμια πρεμιέρα στο 75ο Φεστιβάλ Κινηματογράφου Βενετίας στις 30 Αυγούστου 2018 σε διανομή της Fox Searchlight Pictures, όπου τιμήθηκε με δύο βραβεία: το Κύπελλο Βόλπι καλύτερης γυναικείας ερμηνείας για την Ολίβια Κόλμαν και το Μεγάλο Βραβείο των Κριτικών. Έπειτα έκανε πρεμιέρα στις Η.Π.Α. στις 23 Νοεμβρίου 2018 αποσπώντας καλές κριτικές. Έλαβε 10 υποψηφιότητες για Όσκαρ, 5 για Χρυσή Σφαίρα κερδίζοντας τελικά τη Χρυσή Σφαίρα Καλύτερης Γυναικείας Ερμηνείας σε Κωμωδία ή Μιούζικαλ για την Κόλμαν, καθώς και 12 υποψηφιότητες για Βραβείο BAFTA. Επίσης, κέρδισε οκτώ Βραβεία Ευρωπαϊκού Κινηματογράφου: ταινίας, σκηνοθεσίας, γυναικείου ρόλου (Ολίβια Κόλμαν), κωμωδίας, μοντάζ, φωτογραφίας, μακιγιάζ και κοστουμιών.

Υπόθεση
-------

Τον 18ο αιώνα, κατά την περίοδο του πολέμου της Ισπανικής Διαδοχής, ενώ η Αγγλία μάχεται ενάντια της Γαλλίας, η Βασίλισσα Άννα (Ολίβια Κόλμαν) έχει ανέβει στο θρόνο και η παιδική της φίλη Δούκισσα του Μάρλμπορο Σάρα Τσώρτσιλ (Ρέιτσελ Βάις) κυβερνάει τη χώρα στη θέση της, εφόσον η Άννα έχει εύθραυστη υγεία και συχνές εκρήξεις νεύρων. Όταν κάποια στιγμή η ξαδέλφη της Σάρα, Άμπιγκεϊλ Χιλ (Έμμα Στόουν), η οποία έχει χάσει τίτλο και περιουσία λόγω των κακών χειρισμών του πατρός της, εμφανίζεται στην αυλή του παλατιού ζητώντας εργασία από την ξαδέλφη της, εκείνη δέχεται να την βοηθήσει δίνοντάς της μια θέση στο υπηρετικό προσωπικό. Η Άμπιγκεϊλ βλέπει την πρόσληψή της, ως ευκαιρία προκειμένου να ανακτήσει τα παλιά της μεγαλεία και να επιστρέψει στις αριστοκρατικές της ρίζες. Της δίνεται η ευκαιρία να γνωρίσει τη βασίλισσα Άννα, όταν η φιλάσθενη ηγεμόνας πλήττεται από κρίση ουρικής αρθρίτιδας και η Άμπιγκεϊλ καταφέρνει να καταπραΰνει τον πόνο της χρησιμοποιώντας εκχυλίσματα βοτάνων που έχει μαζέψει από το δάσος. Στο μεταξύ οι πολεμικές επιχειρήσεις και τα ζητήματα του κράτους απορροφούν τη Σάρα σε τέτοιο βαθμό, ώστε να μην μπορεί να συναντάται συχνά με την βασίλισσα, με την οποία έχει ερωτικές σχέσεις. Η φιλόδοξη Άμπιγκεϊλ τότε βρίσκει την ευκαιρία να πάρει τη θέση της τόσο στην καρδιά όσο και στην κρεβατοκάμαρα της βασίλισσας κι αυτό γεννά την αντιζηλία μεταξύ των δυο εξαδέλφων. Η φιλοδοξία της Άμπιγκεϊλ, σε συνδυασμό με την εύνοια της βασίλισσας, την οδηγεί στο να γίνει εκείνη πρώτη κυρία των τιμών στο παλάτι, παρά τις προσπάθειες της Σάρα να απομακρύνει την ξαδέλφη της και να αναθερμάνει τις σχέσεις της με την βασίλισσα Άννα.

Παραπομπές
----------

1. 1 2 3  *europeanfilmawards.eu*. 13109. Ανακτήθηκε στις 13  Φεβρουαρίου 2022.
2. 1 2  www.europeanfilmawards.eu/en\_EN/film/the-favourite.13109. Ανακτήθηκε στις 1  Μαρτίου 2020.
3. ↑  Ανακτήθηκε στις 20  Μαρτίου 2021.
4. ↑  «The Favourite (2018)». *AllMovie*. Ανακτήθηκε στις 12 Ιουλίου 2018.
5. ↑  Barnes, Brooks (2019-01-22). «â€˜Romaâ€™ and â€˜The Favouriteâ€™ Lead Oscar Nominations With 10 Each» (στα αγγλικά). *The New York Times*. ISSN 0362-4331.. Ανακτήθηκε στις 2019-01-22.
6. ↑  «Bafta Film Awards 2019: All the nominees». *BBC News*. 9 January 2019.. Ανακτήθηκε στις 9 January 2019.
7. ↑  Newsroom (7 Δεκεμβρίου 2019). «Βραβεία Ευρωπαϊκού Κινηματογράφου: Θρίαμβος για τον Λάνθιμο και την «Ευνοούμενη»». *CNN.gr*. Ανακτήθηκε στις 8 Δεκεμβρίου 2019.

Εξωτερικοί σύνδεσμοι
--------------------

* Η Ευνοούμενη στην IMDb (Αγγλικά)Edit on Wikidata

* Η Ευνοούμενη στο AllMovie (Αγγλικά)Edit on Wikidata

* Η Ευνοούμενη στο Rotten Tomatoes (Αγγλικά)Edit on Wikidata

* Η Ευνοούμενη στο Metacritic (Αγγλικά)Edit on Wikidata

* Η Ευνοούμενη στο Box Office Mojo (Αγγλικά)Edit on Wikidata

* Η Ευνοούμενη στο TCMDB (Αγγλικά)Edit on Wikidata

* Η Ευνοούμενη στο AlloCine (Γαλλικά)Edit on Wikidata

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Βραβείο Ευρωπαϊκού Κινηματογράφου καλύτερης ταινίας |
| --- |
|  |
| 1988–2000 | 
* Μικρή ιστορία για ένα φόνο (1988)
* Τοπίο στην ομίχλη (1989)
* Ανοιχτές πόρτες (1990)
* Ριφ-Ραφ (1991)
* Ο κλέφτης των παιδιών (1992)
* Ούργκα - Η γη του έρωτα (1993)
* Lamerica (1994)
* Γη και ελευθερία (1995)
* Δαμάζοντας τα κύματα (1996)
* Άντρες με τα όλα τους (1997)
* Η Ζωή Είναι Ωραία (1998)
* Όλα για τη μητέρα μου (1999)
* Χορεύοντας στο σκοτάδι (2000)
 |
|  |
| 2001–2020 | 
* Αμελί (2001)
* Μίλα της (2002)
* Good Bye, Lenin! (2003)
* Μαζί ποτέ (2004)
* Κρυμμένος (2005)
* Οι Ζωές των Άλλων (2006)
* 4 μήνες, 3 εβδομάδες και 2 μέρες (2007)
* Γόμορρα (2008)
* Η Λευκή Κορδέλα (2009)
* Αόρατος συγγραφέας (2010)
* Melancholia (2011)
* Αγάπη (2012)
* Η Τέλεια Ομορφιά (2013)
* Ida (2014)
* Νιότη (2015)
* Toni Erdmann (2016)
* Το Τετράγωνο (2017)
* Ψυχρός πόλεμος (2018)
* Η Ευνοούμενη (2019)
* Άσπρο πάτο (2020)
 |
|  |
| 2021–σήμερα | 
* Κβο Βάντις, Άιντα; (2021)
* Το τρίγωνο της θλίψης (2022)
* Ανατομία μιας Πτώσης (2023)
 |

 |

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Γιώργου Λάνθιμου |
| --- |
|  |
| 
* *Ο καλύτερός μου φίλος* (μαζί με τον Λάκη Λαζόπουλο) (2001)
* *Κινέττα* (2005)
* *Κυνόδοντας* (2009)
* *Άλπεις* (2011)
* *Ο Αστακός* (2015)
* *Ο θάνατος του ιερού ελαφιού* (2017)
* *Η Ευνοούμενη* (2018)
* *Nimic* (2019)
* *Βληχή* (2022)
* *Poor Things* (2023)
 |

 |

|  |  |
| --- | --- |
| 

|  |
| --- |
| * Πύλη:Ηνωμένες Πολιτείες της Αμερικής
* Πύλη:ΛΟΑΤ
* Πύλη:Κινηματογράφος
 |

 |